b'\n_START_ARTICLE_\nGleb Uspenski\n_START_SECTION_\nPrimers anys\n_START_PARAGRAPH_\nGleb Uspenski va n\xc3\xa9ixer a Tula, fill d\'Ivan I\xc3\xa0kovlevitx Uspenski, un alt funcionari de l\'oficina del govern local de la Propietat Estatal, i Nadejda Glebovna Uspenskaia (de soltera Sokolova). Va rebre el seu nom per causa del seu avi matern, Gleb Fomitx Sokolov, que fou el cap de l\'Oficina de Propietat de l\'Estat a Tula (fins al 1848) i de Kaluga (a partir de 1848). Gleb Uspenski va rebre la seva educaci\xc3\xb3 primerenca a les llars dels seus pares i avi. El 1853, Gleb va entrar al gimn\xc3\xa0s de Tula on va destacar: "el seu nom mai va sortir de l\'anomenat" escriptori d\'or "all\xc3\xa0", segons les mem\xc3\xb2ries d\'un altre estudiant. El 1856 es va traslladar amb la seva fam\xc3\xadlia a Txern\xc3\xadgov. Mentre estudiava al gimn\xc3\xa0s local, Uspenski dedic\xc3\xa0 gran part del seu temps a llegir els cl\xc3\xa0ssics russos i va participar en l\'almanac literari de l\'escola Mol\xc3\xb3die pobegui en rus: \xd0\x9c\xd0\xbe\xd0\xbb\xd0\xbe\xd0\xb4\xd1\x8b\xd0\xb5 \xd0\xbf\xd0\xbe\xd0\xb1\xd0\xb5\xd0\xb3\xd0\xb8 ("Brots joves")._NEWLINE_Al setembre del 1861 es va matricular a la Facultat de Dret de la Universitat de Sant Petersburg, nom\xc3\xa9s per ser expulsat tres mesos m\xc3\xa9s tard, quan la universitat es va tancar temporalment a causa de disturbis estudiantils. El 1862 ingress\xc3\xa0 a la Universitat de Moscou, per\xc3\xb2 a l\'any seg\xc3\xbcent la va deixar a causa de la falta de fons.La mort d\'Ivan Uspenski el 9 de gener de 1864, va deixar a Gleb amb la responsabilitat afegida de donar suport a la seva fam\xc3\xadlia. Va tornar a Txern\xc3\xadgov i va obtenir un ajut de 400 rubles en forma de beca.\n_START_SECTION_\nCarrera\n_START_PARAGRAPH_\nEls primers relats d\'Uspenski van ser publicats el 1862, al diari pedag\xc3\xb2gic de Lev Tolstoi I\xc3\xa0snaia Poliana ("Mikhalitx"" amb el pseud\xc3\xb2nim "G. Brizguin") i a la revista "L\'espectador" en rus: \xd0\x97\xd1\x80\xd0\xb8\xd1\x82\xd0\xb5\xd0\xbb\xd1\x8c Zritel, (on publica "Id\xc3\xadlia")._NEWLINE_El 1863, Uspenski es va unir a l\'equipo del diari Mosk\xc3\xb3vskie v\xc3\xa9domosti, en rus: \xd0\x9c\xd0\xbe\xd1\x81\xd0\xba\xd0\xbe\xcc\x81\xd0\xb2\xd1\x81\xd0\xba\xd0\xb8\xd0\xb5 \xd0\xb2\xd0\xb5\xcc\x81\xd0\xb4\xd0\xbe\xd0\xbc\xd0\xbe\xd1\x81\xd1\x82\xd0\xb8 ("Not\xc3\xadcies de Moscou"), com a corrector. A la tardor d\'aquell any es va traslladar a Sant Petersburg i va publicar "El drapaire", en rus: \xd0\xa1\xd1\x82\xd0\xb0\xd1\x80\xd1\x8c\xd0\xb5\xd0\xb2\xd1\x89\xd0\xb8\xd0\xba Stari\xc3\xa9vxik a Biblioteke dlia txtenia ("Biblioteca per a la lectura"). Al gener de 1864 va comen\xc3\xa7ar a contribuir a R\xc3\xbasskoie Slovo, en rus: \xd0\xa0\xd1\x83\xd1\x81\xd1\x81\xd0\xba\xd0\xbe\xd0\xb5 \xd1\x81\xd0\xbb\xd0\xbe\xd0\xb2\xd0\xbe, amb "Esbossos de la vida burocr\xc3\xa0tica", en rus: \xd0\xad\xd1\x81\xd0\xba\xd0\xb8\xd0\xb7\xd1\x8b \xd1\x87\xd0\xb8\xd0\xbd\xd0\xbe\xd0\xb2\xd0\xbd\xd0\xb8\xd1\x87\xd1\x8c\xd0\xb5\xd0\xb3\xd0\xbe \xd0\xb1\xd1\x8b\xd1\x82\xd0\xb0 "Al poble (Escenes d\'estiu)", en rus: \xd0\x92 \xd0\xb4\xd0\xb5\xd1\x80\xd0\xb5\xd0\xb2\xd0\xbd\xd0\xb5 (\xd0\x9b\xd0\xb5\xd1\x82\xd0\xbd\xd0\xb8\xd0\xb5 \xd1\x81\xd1\x86\xd0\xb5\xd0\xbd\xd1\x8b) i "Sense sostre", en rus: \xd0\x91\xd0\xb5\xd1\x81\xd0\xbf\xd1\x80\xd0\xb8\xd1\x8e\xd1\x82\xd0\xbd\xd1\x8b\xd0\xb5. Un any m\xc3\xa9s tard, les seves hist\xc3\xb2ries van comen\xc3\xa7ar a apar\xc3\xa8ixer a Iskra  ("La nostra miserable banda", en rus: \xd0\xa1\xd1\x82\xd0\xbe\xd1\x80\xd0\xbe\xd0\xbd\xd0\xb0 \xd0\xbd\xd0\xb0\xd1\x88\xd0\xb0 \xd1\x83\xd0\xb1\xd0\xbe\xd0\xb3\xd0\xb0\xd1\x8f, "L\'estrany", en rus: \xd0\x9d\xd0\xb5\xd0\xb8\xd0\xb7\xd0\xb2\xd0\xb5\xd1\x81\xd1\x82\xd0\xbd\xd1\x8b\xd0\xb9 a Bud\xc3\xadlnik ("Assajos de Petersburg", en rus: \xd0\x9f\xd0\xb5\xd1\x82\xd0\xb5\xd1\x80\xd0\xb1\xd1\x83\xd1\x80\xd0\xb3\xd1\x81\xd0\xba\xd0\xb8\xd0\xb5 \xd0\xbe\xd1\x87\xd0\xb5\xd1\x80\xd0\xba\xd0\xb8) i Sovrem\xc3\xa9nnik ("Trobades de pobles", en rus: \xd0\x94\xd0\xb5\xd1\x80\xd0\xb5\xd0\xb2\xd0\xb5\xd0\xbd\xd1\x81\xd0\xba\xd0\xb8\xd0\xb5 \xd0\xb2\xd1\x81\xd1\x82\xd1\x80\xd0\xb5\xd1\x87\xd0\xb8) la qual cosa li va atorgar una subvenci\xc3\xb3 anual de 110 rubles. En 1864-1865, Uspenski va col\xc2\xb7laborar amb la publicaci\xc3\xb3 Sev\xc3\xa9rnoie si\xc3\xa0nie, en rus: \xd0\xa1\xd0\xb5\xd0\xb2\xd0\xb5\xd1\x80\xd0\xbd\xd0\xbe\xd0\xb5 \xd1\x81\xd0\xb8\xd1\x8f\xd0\xbd\xd0\xb8\xd0\xb5 ("Llums del nord"), on va escriure textos per a litografies de pintures. El 1866, despr\xc3\xa9s del tancament de Sovrem\xc3\xa9nnik, va apar\xc3\xa8ixer la primera col\xc2\xb7lecci\xc3\xb3 de contes d\'Uspenski a Sant Petersburg._NEWLINE_El 1866 va publicar una s\xc3\xa8rie d\'esbossos sobre la vida als afores de la seva ciutat natal de Tula sota el t\xc3\xadtol de "La moral del carrer de Rasterjaeva", en rus: \xd0\x9d\xd1\x80\xd0\xb0\xd0\xb2\xd1\x8b \xd0\xa0\xd0\xb0\xd1\x81\xd1\x82\xd0\xb5\xd1\x80\xd1\x8f\xd0\xb5\xd0\xb2\xd0\xbe\xd0\xb9 \xd1\x83\xd0\xbb\xd0\xb8\xd1\x86\xd1\x8b Nravi Rasterjaievoi ulitsi, la qual cosa va establir la seva reputaci\xc3\xb3. Els primers cap\xc3\xadtols van apar\xc3\xa8ixer en els n\xc3\xbameros de febrer i mar\xc3\xa7 de Sovrem\xc3\xa9nnik; altres van ser publicats m\xc3\xa9s tard per Jenski V\xc3\xa9stnik en rus: \xd0\x96\xd0\xb5\xd0\xbd\xd1\x81\xd0\xba\xd0\xb8\xd0\xb9 \xd0\xb2\xd0\xb5\xd1\x81\xd1\x82\xd0\xbd\xd0\xb8\xd0\xba ("Herald femen\xc3\xad") i Lutx en rus: \xd0\x9b\xd1\x83\xd1\x87 ("Raig"). Aquest any, es va publicar a Sant Petersburg el primer llibre de Gleb Uspenski, "Assaigs i hist\xc3\xb2ries", en rus: \xd0\x9e\xd1\x87\xd0\xb5\xd1\x80\xd0\xba\xd0\xb8 \xd0\xb8 \xd1\x80\xd0\xb0\xd1\x81\xd1\x81\xd0\xba\xd0\xb0\xd0\xb7\xd1\x8b Otxerk\xc3\xad i rasskazi. Al maig de 1867, despr\xc3\xa9s d\'haver superat els ex\xc3\xa0mens de qualificaci\xc3\xb3 especials a la Universitat de Sant Petersburg, es va dirigir al poble d\'Epifan a la gub\xc3\xa8rnia de Tula i va comen\xc3\xa7ar a treballar com a mestre. M\xc3\xa9s tard, aquell mateix any, es va publicar a Sant Petersburg el seu segon llibre, "Dies feiners i festius. Costums de Moscou", en rus: \xd0\x92 \xd0\xb1\xd1\x83\xd0\xb4\xd0\xbd\xd0\xb8 \xd0\xb8 \xd0\xb2 \xd0\xbf\xd1\x80\xd0\xb0\xd0\xb7\xd0\xb4\xd0\xbd\xd0\xb8\xd0\xba. \xd0\x9c\xd0\xbe\xd1\x81\xd0\xba\xd0\xbe\xd0\xb2\xd1\x81\xd0\xba\xd0\xb8\xd0\xb5 \xd0\xbd\xd1\x80\xd0\xb0\xd0\xb2\xd1\x8b V budni i v pr\xc3\xa0zdnik. Mosk\xc3\xb3vskie nravi, a Sant Petersburg._NEWLINE_En 1868 Uspenski va entrar a treballar a l\'oficina del fiscal Aleksandr Ur\xc3\xbassov de Moscou com a secretari. A l\'abril va apar\xc3\xa8ixer a Ot\xc3\xa9txestvennie zapiski ("Annals de la p\xc3\xa0tria") la seva primera hist\xc3\xb2ria "The Booth". Va continuar contribuint a aquesta revista fins al seu tancament el 1884, treballant amb Nikolai Nekr\xc3\xa0ssov i Mikha\xc3\xafl Saltikov-Sxedr\xc3\xadn. Al maig de 1870 es va casar amb Aleksandra Bar\xc3\xa0ieva, professora d\'Elets.Un any abans, es va publicar la primera part de "Desolaci\xc3\xb3", en rus: \xd0\xa0\xd0\xb0\xd0\xb7\xd0\xbe\xd1\x80\xd0\xb5\xd0\xbd\xd1\x8c\xd0\xb5 Razorenje ("Observacions de Mikha\xc3\xafl Iv\xc3\xa0novitx") a Ot\xc3\xa9txestvennie zapiski. El 1871 van arribar les parts 2 i 3, i el llibre va sortir com una edici\xc3\xb3 separada. Al maig de 1871, Uspenski es va embarcar en un viatge pels rius Ok\xc3\xa0 i Volga, que va donar com a fruit dos llibres d\'esbossos de viatgers. En 1872 Gleb Uspenski va visitar Alemanya, B\xc3\xa8lgica i Fran\xc3\xa7a._NEWLINE_Des d\'octubre deL 1873 va romandre sota la vigil\xc3\xa0ncia de la 3a Secci\xc3\xb3, que va continuar durant gaireb\xc3\xa9 trenta anys i va ser aixecada el 1901. El 1874 es va comen\xc3\xa7ar a imprimir a Ot\xc3\xa9txestvennie zapiski la novel\xc2\xb7la en dues parts titulada "Un home molt petit (P\xc3\xa0gines d\'una nota)" en rus: \xd0\x9e\xd1\x87\xd0\xb5\xd0\xbd\xd1\x8c \xd0\xbc\xd0\xb0\xd0\xbb\xd0\xb5\xd0\xbd\xd1\x8c\xd0\xba\xd0\xb8\xd0\xb9 \xd1\x87\xd0\xb5\xd0\xbb\xd0\xbe\xd0\xb2\xd0\xb5\xd0\xba (\xd0\xa1\xd1\x82\xd1\x80\xd0\xb0\xd0\xbd\xd0\xb8\xd1\x86\xd1\x8b \xd0\xb8\xd0\xb7 \xd0\xbe\xd0\xb4\xd0\xbd\xd0\xb8\xd1\x85 \xd0\xb7\xd0\xb0\xd0\xbf\xd0\xb8\xd1\x81\xd0\xbe\xd0\xba) Otxen malenki txelovek (Stranitsi iz odnikh zapissok), per\xc3\xb2 la publicaci\xc3\xb3 es va aturar: al maig, els censors van retirar l\'edici\xc3\xb3 de la revista. A la d\xc3\xa8cada del 1870, a mesura que la seva situaci\xc3\xb3 financera millorava, Uspenski va viatjar \xc3\xa0mpliament i es va familiaritzar amb una s\xc3\xa8rie de populistes revolucionaris, com ara Piotr Lavrov (editor de la revista Vperyod en rus: \xd0\x92\xd0\xbf\xd0\xb5\xd1\x80\xd1\x91\xd0\xb4 ("Endavant") a Londres (que diversos mesos m\xc3\xa9s tard va publicar el seu assaig en rus: \xd0\xa8\xd0\xb8\xd0\xbb\xd0\xb0 \xd0\xb2 \xd0\xbc\xd0\xb5\xd1\x88\xd0\xba\xd0\xb5 \xd0\xbd\xd0\xb5 \xd1\x83\xd1\x82\xd0\xb0\xd0\xb8\xd1\x88\xd1\x8c Xila v meixke ne utaix) i Serguei Stepniak. En 1875 Uspenski va tornar a Par\xc3\xads, on va con\xc3\xa8ixer Ivan Turgu\xc3\xa9nev. Aquest \xc3\xbaltim va recitar una de les seves hist\xc3\xb2ries, Khodoki en rus: \xd0\xa5\xd0\xbe\xd0\xb4\xd0\xbe\xd0\xba\xd0\xb8 ("Caminants") al mat\xc3\xad literari de Pauline Viardot, i va tenir molt d\'\xc3\xa8xit. Aquest any tamb\xc3\xa9 va contemplar el llan\xc3\xa7ament del seu llibre Gluix. Provintsialnie i stolitxnie otxerk en rus: \xd0\x93\xd0\xbb\xd1\x83\xd1\x88\xd1\x8c. \xd0\x9f\xd1\x80\xd0\xbe\xd0\xb2\xd0\xb8\xd0\xbd\xd1\x86\xd0\xb8\xd0\xb0\xd0\xbb\xd1\x8c\xd0\xbd\xd1\x8b\xd0\xb5 \xd0\xb8 \xd1\x81\xd1\x82\xd0\xbe\xd0\xbb\xd0\xb8\xd1\x87\xd0\xbd\xd1\x8b\xd0\xb5 \xd0\xbe\xd1\x87\xd0\xb5\xd1\x80\xd0\xba ("Camp erm. Assajos provincials i de capital") a Sant Petersburg. A l\'abril de 1876 UspenskI es va unir a la seva fam\xc3\xadlia a Par\xc3\xads, i al setembre es va dirigir a S\xc3\xa8rbia, com a part del cos de voluntaris russos, per lluitar contra l\'ocupaci\xc3\xb3 de Turquia. Com a resultat d\'aquesta experi\xc3\xa8ncia va publicar diversos assaigs pol\xc3\xadtics titulats "Cartes de S\xc3\xa8rbia"._NEWLINE_En tornar a R\xc3\xbassia, Uspenski va decidir mirar de prop els camperols russos, al qual fins llavors no havia parat gaire atenci\xc3\xb3. Per a aix\xc3\xb2, es va instal\xc2\xb7lar al poble de Siabrenitsi, a la gub\xc3\xa8rnia de N\xc3\xb2vgorod. El resultat de les observacions de la vida camperola va ser la primera part dels assajos "Del diari del poble" en rus: \xd0\x98\xd0\xb7 \xd0\xb4\xd0\xb5\xd1\x80\xd0\xb5\xd0\xb2\xd0\xb5\xd0\xbd\xd1\x81\xd0\xba\xd0\xbe\xd0\xb3\xd0\xbe \xd0\xb4\xd0\xbd\xd0\xb5\xd0\xb2\xd0\xbd\xd0\xb8\xd0\xba\xd0\xb0 Iz derevenskogo dnevnika (originalment "Gent i moral" en rus: \xd0\x9b\xd1\x8e\xd0\xb4\xd0\xb8 \xd0\xb8 \xd0\xbd\xd1\x80\xd0\xb0\xd0\xb2\xd1\x8b Liudi i nravi), que va comen\xc3\xa7ar a apar\xc3\xa8ixer a Ot\xc3\xa9txestvennie zapiski ("Annals de la P\xc3\xa0tria") des d\'octubre._NEWLINE_El 1878 es va traslladar a un poble prop de Samara per continuar amb la seva s\xc3\xa8rie "Del diari del poble".El 1879 es van publicar a Sant Petersburg dues de les seves col\xc2\xb7leccions: "Des d\'un llibre memorial, assajos i hist\xc3\xb2ries", en rus: \xd0\x98\xd0\xb7 \xd0\xbf\xd0\xb0\xd0\xbc\xd1\x8f\xd1\x82\xd0\xbd\xd0\xbe\xd0\xb9 \xd0\xba\xd0\xbd\xd0\xb8\xd0\xb6\xd0\xba\xd0\xb8. \xd0\x9e\xd1\x87\xd0\xb5\xd1\x80\xd0\xba\xd0\xb8 \xd0\xb8 \xd1\x80\xd0\xb0\xd1\x81\xd1\x81\xd0\xba\xd0\xb0\xd0\xb7 Iz pamiatnoi knijki. Otxerki i rasskazi i "Del vell i el nou (extractes, assajos, esbossos), en rus: \xd0\x98\xd0\xb7 \xd1\x81\xd1\x82\xd0\xb0\xd1\x80\xd0\xbe\xd0\xb3\xd0\xbe \xd0\xb8 \xd0\xbd\xd0\xbe\xd0\xb2\xd0\xbe\xd0\xb3\xd0\xbe (\xd0\x9e\xd1\x82\xd1\x80\xd1\x8b\xd0\xb2\xd0\xba\xd0\xb8, \xd0\xbe\xd1\x87\xd0\xb5\xd1\x80\xd0\xba\xd0\xb8, \xd0\xbd\xd0\xb0\xd0\xb1\xd1\x80\xd0\xbe\xd1\x81\xd0\xba\xd0\xb8) Iz starogo i novogo (Otrivki, otxerki, nabroski). La novel\xc2\xb7la "Nens petits" en rus: \xd0\x9c\xd0\xb0\xd0\xbb\xd1\x8b\xd0\xb5 \xd1\x80\xd0\xb5\xd0\xb1\xd1\x8f\xd1\x82\xd0\xb0 Malie rebiata va apar\xc3\xa8ixer a Ot\xc3\xa9txestvennie zapiski el 1880. Al mar\xc3\xa7 d\'aquell any, Uspenski va organitzar una reuni\xc3\xb3 liter\xc3\xa0ria per a Ivan Turgu\xc3\xa9nev, que va ser convocada per un grup de joves autors, inclosos Nikolai Zlatovratski, Nikolai Na\xc3\xbamov, Aleksandr \xc3\x89rtel i Serguei Krivenko. Poc despr\xc3\xa9s, Uspenski es va traslladar a la regi\xc3\xb3 de N\xc3\xb3vgorod per quedar-se a la finca d\'A.V.Kamenski i all\xc3\xa0 va escriure "La feina dels grangers i camperols" en rus: \xd0\x9a\xd1\x80\xd0\xb5\xd1\x81\xd1\x82\xd1\x8c\xd1\x8f\xd0\xbd\xd0\xb8\xd0\xbd \xd0\xb8 \xd0\xba\xd1\x80\xd0\xb5\xd1\x81\xd1\x82\xd1\x8c\xd1\x8f\xd0\xbd\xd1\x81\xd0\xba\xd0\xb8\xd0\xb9 \xd1\x82\xd1\x80\xd1\x83\xd0\xb4 Krestianin i krestianski trud (Ot\xc3\xa9txestvennie zapiski, octubre-desembre), un assaig que va impressionar profundament Turgu\xc3\xa9nev. Un altre llibre d\'Uspenski, Gent i costums del poble modern (Del diari del poble) en rus: \xd0\x9b\xd1\x8e\xd0\xb4\xd0\xb8 \xd0\xb8 \xd0\xbd\xd1\x80\xd0\xb0\xd0\xb2\xd1\x8b \xd1\x81\xd0\xbe\xd0\xb2\xd1\x80\xd0\xb5\xd0\xbc\xd0\xb5\xd0\xbd\xd0\xbd\xd0\xbe\xd0\xb9 \xd0\xb4\xd0\xb5\xd1\x80\xd0\xb5\xd0\xb2\xd0\xbd\xd0\xb8. (\xd0\x98\xd0\xb7 \xd0\xb4\xd0\xb5\xd1\x80\xd0\xb5\xd0\xb2\xd0\xb5\xd0\xbd\xd1\x81\xd0\xba\xd0\xbe\xd0\xb3\xd0\xbe \xd0\xb4\xd0\xbd\xd0\xb5\xd0\xb2\xd0\xbd\xd0\xb8\xd0\xba\xd0\xb0) Liudi i nravi sovremennoy derevni. (Iz derevenskogo dnevnika) fou publicat a Moscou._NEWLINE_El 1881, Uspenski es va comprar una casa a Siabrintsi, gub\xc3\xa8rnia de N\xc3\xb3vgorod, per passar-hi la resta de la seva vida liter\xc3\xa0ria. Al novembre de 1881, "Les hist\xc3\xb2ries del vell home" va marcar el seu debut a R\xc3\xbasskaia misl ("Pensament rus"). El 1882 "L\'esc\xc3\xa8ptic Beletaj" va apar\xc3\xa8ixer a Ot\xc3\xa9txestvennie zapiski (en relaci\xc3\xb3 a un estrany incident que implicava la visita d\'un agent de policia secreta a Siabrintsi), aix\xc3\xad com dos llibres m\xc3\xa9s, Enrenou rural (Vols.I-III) i El poder de la terra, possiblement la seva obra m\xc3\xa9s coneguda, basada en els seus estudis de la vida a la regi\xc3\xb3 rural de Novgorod._NEWLINE_A la primavera de 1883, Gleb Uspenski va viatjar al sud de R\xc3\xbassia, i va visitar Tiflis, Bak\xc3\xba i Lenkoran, on coneixeria persones de grups religiosos, c\xc3\xa0rtels de pesca i empreses d\'oli privat, la qual cosa donaria com a resultat l\'obra De les notes de viatge en rus: \xd0\x98\xd0\xb7 \xd0\xbf\xd1\x83\xd1\x82\xd0\xb5\xd0\xb2\xd1\x8b\xd1\x85 \xd0\xb7\xd0\xb0\xd0\xbc\xd0\xb5\xd1\x82\xd0\xbe\xd0\xba Iz put\xc3\xa9vikh zametok.  M\xc3\xa9s tard, aquell mateix any Florenti Pavl\xc3\xa9nkov publicaria els tres primers volums d\'Obres de Gleb Uspenski._NEWLINE_El 20 d\'abril de 1884, la decisi\xc3\xb3 del Consell de Ministres de tancar la revista Ot\xc3\xa9txestvennie zapiski fou un cop especialment dur per a Uspenski, aix\xc3\xad com per a d\'altres empleats clau. A l\'abril de 1885 va fer un viatge a K\xc3\xadev, Odessa, Rostov del Don, Essentuki i Kislovodsk. Aquest any van apar\xc3\xa8ixer els seus ""Esbossos de la vida russa (Observacions i compilacions)" en rus: \xd0\x9e\xd1\x87\xd0\xb5\xd1\x80\xd0\xba\xd0\xb8 \xd1\x80\xd1\x83\xd1\x81\xd1\x81\xd0\xba\xd0\xbe\xd0\xb9 \xd0\xb6\xd0\xb8\xd0\xb7\xd0\xbd\xd0\xb8 (\xd0\x9d\xd0\xb0\xd0\xb1\xd0\xbb\xd1\x8e\xd0\xb4\xd0\xb5\xd0\xbd\xd0\xb8\xd1\x8f \xd0\xb8 \xd0\xba\xd0\xbe\xd0\xbc\xd0\xbf\xd0\xb8\xd0\xbb\xd1\x8f\xd1\x86\xd0\xb8\xd0\xb8) Otxerk\xc3\xad russkoi jizn\xc3\xad (Nabliud\xc3\xa9nia i kompiliatsii) a R\xc3\xbasskaia misl i "Atemporalitat (Notes de viatge)" en rus: \xd0\x91\xd0\xb5\xd0\xb7\xd0\xb2\xd1\x80\xd0\xb5\xd0\xbc\xd0\xb5\xd0\xbd\xd1\x8c\xd0\xb5 (\xd0\x9f\xd1\x83\xd1\x82\xd0\xb5\xd0\xb2\xd1\x8b\xd0\xb5 \xd0\xb7\xd0\xb0\xd0\xbc\xd0\xb5\xd1\x82\xd0\xba\xd0\xb8) Bezvrem\xc3\xa9nie (Putevie zametki) a Russkiye Vedomosti. Al gener del 1886 va comen\xc3\xa7ar la seva cooperaci\xc3\xb3 amb S\xc3\xa9verni v\xc3\xa9stnik. Despr\xc3\xa9s d\'un altre viatge al Sud, Uspenski va signar un contracte lucratiu amb l\'editor I.M. Sibiriakov que va comprar els drets de tota la seva obra per 18.500 rubles (el contracte notarial es va signar el 13 de novembre de 1886); aquest acord va entrar en vigor "despr\xc3\xa9s de la rescissi\xc3\xb3 dels drets de Pavlenkov sobre la primera edici\xc3\xb3". A finals del 1886, es va publicar el volum VIII (l\'\xc3\xbaltim) de la primera edici\xc3\xb3 de les Obres d\'Uspenski. _NEWLINE_Al desembre de 1886 es va comen\xc3\xa7ar a imprimir a R\xc3\xbasskie Vedomosti el cicle d\'assaigs "Nosaltres" en paraules, en somnis i en fets" en rus: "\xd0\x9c\xd1\x8b" \xd0\xbd\xd0\xb0 \xd1\x81\xd0\xbb\xd0\xbe\xd0\xb2\xd0\xb0\xd1\x85, \xd0\xb2 \xd0\xbc\xd0\xb5\xd1\x87\xd1\x82\xd0\xb0\xd0\xbd\xd0\xb8\xd1\x8f\xd1\x85 \xd0\xb8 \xd0\xbd\xd0\xb0 \xd0\xb4\xd0\xb5\xd0\xbb\xd0\xb5 "Mi" na slovakh, v metxtaniakh i na dele", el qual va impressionar Vlad\xc3\xadmir Korolenko. _NEWLINE_A principis de 1887 Uspenski va fer un viatge per Bulg\xc3\xa0ria; el resultat del viatge van ser els assajos "Impressionat per un viatge al Danubi"; una s\xc3\xa8rie de materials sobre un viatge a Bulg\xc3\xa0ria. Tanmateix, no va poder ser impr\xc3\xa8s a causa d\'obstacles de la censura. A la tardor d\'aquest any, el 25\xc3\xa8 aniversari de la seva carrera liter\xc3\xa0ria es va celebrar a la premsa democr\xc3\xa0tica russa i als cercles literaris. L\'escriptor va rebre un gran nombre de cartes i telegrames de felicitaci\xc3\xb3. El 16 de novembre, Uspenski va ser elegit membre honorari de la Societat dels Amants de la Literatura Russa, en rus: \xd0\x9e\xd0\xb1\xd1\x89\xd0\xb5\xd1\x81\xd1\x82\xd0\xb2\xd0\xb0 \xd0\xbb\xd1\x8e\xd0\xb1\xd0\xb8\xd1\x82\xd0\xb5\xd0\xbb\xd0\xb5\xd0\xb9 \xd1\x80\xd0\xbe\xd1\x81\xd1\x81\xd0\xb8\xd0\xb9\xd1\x81\xd0\xba\xd0\xbe\xd0\xb9 \xd1\x81\xd0\xbb\xd0\xbe\xd0\xb2\xd0\xb5\xd1\x81\xd0\xbd\xd0\xbe\xd1\x81\xd1\x82\xd0\xb8 Obsxestv\xc3\xa0 li\xc3\xbabitelei ross\xc3\xadiskoi slov\xc3\xa9snosti. Una de les seves hist\xc3\xb2ries d\'aquell temps, "Pollastre de vapor", en rus: \xd0\x9f\xd0\xb0\xd1\x80\xd0\xbe\xd0\xb2\xd0\xbe\xd0\xb9 \xd1\x86\xd1\x8b\xd0\xbf\xd0\xbb\xd0\xb5\xd0\xbd\xd0\xbe\xd0\xba Parovoy tsipl\xc3\xa9nok, reb\xc3\xa9 les lloances de Lev Tolstoi._NEWLINE_El llibre d\'assaigs d\'Uspenski "Xifres vivents" en rus: \xd0\x96\xd0\xb8\xd0\xb2\xd1\x8b\xd1\x85 \xd1\x86\xd0\xb8\xd1\x84\xd1\x80 J\xc3\xadvikh tsifr (sobre la vida dels treballadors en la societat de l\'ascendent capitalisme) es va mantenir inacabat a causa de problemes amb la censura. A mitjans del 1888 va viatjar a Sib\xc3\xa8ria i va tornar amb la s\xc3\xa8rie "Cartes del cam\xc3\xad", en rus: \xd0\x9f\xd0\xb8\xd1\x81\xd1\x8c\xd0\xbc\xd0\xb0 \xd1\x81 \xd0\xb4\xd0\xbe\xd1\x80\xd0\xbe\xd0\xb3\xd0\xb8 Pisma s dorogui (posteriorment incl\xc3\xb2s al cicle "Viatge als immigrants" en rus: \xd0\x9f\xd0\xbe\xd0\xb5\xd0\xb7\xd0\xb4\xd0\xba\xd0\xb8 \xd0\xba \xd0\xbf\xd0\xb5\xd1\x80\xd0\xb5\xd1\x81\xd0\xb5\xd0\xbb\xd0\xb5\xd0\xbd\xd1\x86\xd0\xb0\xd0\xbc Poiezdki k pereselentsam). A Tomsk va con\xc3\xa8ixer alguns presos pol\xc3\xadtics, aix\xc3\xad com l\'escriptor Nikolai Na\xc3\xbamov i va participar en les festivitats amb motiu de l\'obertura de la Universitat de Tomsk. A l\'octubre, R\xc3\xbasskaia Misl va comen\xc3\xa7ar a publicar la s\xc3\xa8rie "Pecats capitals", en rus: \xd0\x93\xd1\x80\xd0\xb5\xd1\x85\xd0\xb8 \xd1\x82\xd1\x8f\xd0\xb6\xd0\xba\xd0\xb8\xd0\xb5 Grekhi ti\xc3\xa0jkiie. Al desembre, Pavlenkov va publicar obres de Gleb Uspenski en dos volums, amb pr\xc3\xb2leg de Nikolai Mikhailovski. La publicaci\xc3\xb3 va gaudir d\'un gran \xc3\xa8xit comercial._NEWLINE_El juny de 1889, el viatge d\'Uspenski a les regions d\'Orenburg i Uf\xc3\xa0, amb la finalitat de con\xc3\xa8ixer millor la situaci\xc3\xb3 dels pobladors camperols, va donar com a resultat una col\xc2\xb7lecci\xc3\xb3 d\'assajos titulada D\'Orenburg a Uf\xc3\xa0. Notes del cam\xc3\xad, publicat per Russki v\xc3\xa9stnik. A l\'agost d\'aquest any van sortir les obres de Gleb Uspenski en dos volums. El 21 d\'octubre de 1889, Nikolai Uspenski, cos\xc3\xad de Gleb, es va su\xc3\xafcidar. "Aquesta terrible mort em va enfosquir la vida de la manera m\xc3\xa9s horrible", va escriure en una de les cartes. A principis de 1890 Gleb Uspenski va fer un viatge a Bielor\xc3\xbassia. A l\'estiu va tornar a visitar el Volga i va viatjar cap al sud. Al gener de 1891, Russkaya misl va publicar les seves "Cartes d\'immigrants (Notes sobre la vida nacional actual)" en rus: \xd0\x9f\xd0\xb8\xd1\x81\xd1\x8c\xd0\xbc\xd0\xb0 \xd0\xbf\xd0\xb5\xd1\x80\xd0\xb5\xd1\x81\xd0\xb5\xd0\xbb\xd0\xb5\xd0\xbd\xd1\x86\xd0\xb5\xd0\xb2 (\xd0\x97\xd0\xb0\xd0\xbc\xd0\xb5\xd1\x82\xd0\xba\xd0\xb8 \xd0\xbe \xd1\x82\xd0\xb5\xd0\xba\xd1\x83\xd1\x89\xd0\xb5\xd0\xb9 \xd0\xbd\xd0\xb0\xd1\x80\xd0\xbe\xd0\xb4\xd0\xbd\xd0\xbe\xd0\xb9 \xd0\xb6\xd0\xb8\xd0\xb7\xd0\xbd\xd0\xb8) Pisma peressel\xc3\xa9ntsev (Zametki o tekusxei narodnoi jizni).\n_START_SECTION_\nDarrers anys\n_START_PARAGRAPH_\nUspenski va comen\xc3\xa7ar a patir una malaltia mental a mitjans de la d\xc3\xa8cada de 1890 i no va poder continuar la seva tasca liter\xc3\xa0ria. El 1890 va comen\xc3\xa7ar a esmentar, a les seves cartes, que se sentia molt malalt. "El doctor Xereixevski em va buscar i va descobrir l\'arrel del problema: el meu cervell!" va escriure en una carta a Mikhailovski el 18 de febrer de 1891. A l\'abril, Nikolai Xelgunov, amic d\'Uspenski, va morir. Va intentar substituir-lo com a cap de la secci\xc3\xb3 d\'Afers Interns a "R\xc3\xbasskaia Misl", per\xc3\xb2 la malaltia progressiva que patia va fer que aix\xc3\xb2 fos impossible. La fam a la Regi\xc3\xb3 del Volga va espantar Uspenski i li va impulsar a comen\xc3\xa7ar el que va anomenar "la hist\xc3\xb2ria de la devastaci\xc3\xb3 de les persones", per\xc3\xb2 la seva salut es va deteriorar massa r\xc3\xa0pid. El dia d\'Any Nou de 1892 el va passar a la cl\xc3\xadnica del doctor Subbotin. Al mar\xc3\xa7, encara va dirigir un viatge a les regions m\xc3\xa9s castigades de Povolje i va publicar informes a l\'antologia "Russkaya Mysl" i "Helping the Hungry". A la fi de juny, la seva condici\xc3\xb3 va empitjorar greument i va entrar a la cl\xc3\xadnica del Dr. Frei a Petersburg, on va romandre fins al 20 de setembre. Des d\'all\xc3\xa0 fou traslladat a un hospital m\xc3\xa9s petit a Kolmovo, proper a N\xc3\xb3vgorod.Segons D.S. Mirsky, "la seva malaltia va prendre la forma de decad\xc3\xa8ncia de la personalitat. Va sentir que estava dividit en dues persones, una de les quals portava el seu nom, Gleb, i l\'altre el seu patron\xc3\xadmic, Iv\xc3\xa0novitx. Gleb era l\'encarnaci\xc3\xb3 de tot el b\xc3\xa9, Iv\xc3\xa0novich, tot el que hi havia de dolent a Uspenski"._NEWLINE_Al setembre de 1893 Uspenski va informar V.M.Sobolevski que havia comen\xc3\xa7at a escriure mem\xc3\xb2ries sobre Turgu\xc3\xa9nev, S\xc3\xa0ltikov, Vera F\xc3\xadgner "i molts altres guardians de la terra russa ... ".  A finals de setembre va aconseguir fer un petit viatge per la gub\xc3\xa8rnia de N\xc3\xb3vgorod. Al desembre, ja molt malalt, ell, amb l\'ajut del seu Aleksandr, va visitar Korolenko a Nijni N\xc3\xb3vgorod. En 1894 Uspenski va fer un altre viatge des de Kolmovo, ara per assistir a l\'assemblea d\'estudiants a la Sala d\'Actes Nobles de Sant Petersburg. Els seg\xc3\xbcents sis anys va passar a l\'hospital de Kolmovo. Al mar\xc3\xa7 de 1900 va ser traslladat a una cl\xc3\xadnica psiqui\xc3\xa0trica a prop de Sant Petersburg. Els anys 1900-1902 els va passar a l\'hospital Novoznamenskaia. All\xc3\xa0, el 24 de mar\xc3\xa7 de 1902, va morirUspenski mor\xc3\xad de par\xc3\xa0lisi card\xc3\xadaca el 24 de mar\xc3\xa7 del 1902. Va ser enterrat, tres dies m\xc3\xa9s tard, a Sant Petersburg, cementiri de Volkov.La filla d\'Uspenski, Vera, fou la muller del socialista-revolucionari Bor\xc3\xads S\xc3\xa0vinkov (de 1899 a 1908).\n_START_SECTION_\nLlegat\n_START_PARAGRAPH_\nLes obres d\'Uspenski van tenir una gran influ\xc3\xa8ncia en la literatura i la societat russes, i van ser elogiades per molts dels seus col\xc2\xb7legues escriptors, incloent-hi Lev Tolstoi, Anton Tx\xc3\xa9khov i Maksim Gorki.'